b"\n_START_ARTICLE_\nLa Llavina\n_START_SECTION_\nDescripci\xc3\xb3\n_START_PARAGRAPH_\nConjunt format per tres cossos que tanquen el barri. S'ha de remarcar l'adaptaci\xc3\xb3 al terreny inclinat. Presenta moltes restauracions de diferents \xc3\xa8poques. La part m\xc3\xa9s antiga, sense arrebossar, t\xc3\xa9 algunes finestres amb llinda de fusta. Les teulades s\xc3\xb3n a dues vessants, el cos central \xc3\xa9s asim\xc3\xa8tric en relaci\xc3\xb3 al seu carener i t\xc3\xa9 una escala exterior que comunica amb el primer pis.\n_START_SECTION_\nHist\xc3\xb2ria\n_START_PARAGRAPH_\nEs t\xc3\xa9 const\xc3\xa0ncia d'un Bernat, l'any 1515, el cognom del qual no est\xc3\xa0 paleogr\xc3\xa0ficament assegurat, podia ser L\xc3\xadnia o Linina, que possiblement estaria relacionat amb l'actual Llavina._NEWLINE_Actualment s'est\xc3\xa0 mesurant la possibilitat de fer un pant\xc3\xa0 que portaria el mateix nom, uns centenars de metres m\xc3\xa9s al fons de la vall."